અમદાવાદઃ ભાજપ અને કોંગ્રેસ બંને પક્ષ માટે મિની જંગ સમાન તાલાળા વિધાનસભા બેઠકની પેટાચૂંટણી માટે આવતી કાલે મતદાન થશે. કોંગ્રેસની પરંપરાગત ગણાતી આ બેઠકને કબજે કરવા ભાજપના કાર્યકર્તાઓ, હોદ્દેદારો અને ધારાસભ્યો સહિત છેલ્લા એક સપ્તાહથી તાલાળામાં કોંગ્રેસના ધારાસભ્ય જશુભાઈ બારડનાં નિધનથી ખાલી પડેલી બેઠકની પેટા ચૂંટણીમાં કોંગ્રેસના જશુભાઈના ભાઈ ભગવાનજી બારડને ટિકિટ આપીને બેઠક જાળવવા તમામ તાકાત કામે લગાવી છે. ભાજપે પૂર્વ ધારાસભ્ય ગોવિંદભાઈ પરમારને ટિકિટ આપી છે. પરમાર વર્ષ ૨૦૧૨ની ચૂંટણીમાં ૧૪૭૮ મતની નાની સરસાઈથી હાર્યા હતા.